TISZAVASVÁRI VÁROS ÖNKORMÁNYZATA

KÉPVISELŐ-TESTÜLETÉNEK
9/2012. (I. 19.) Kt. számú 

határozata

 a 2012. évi köztisztviselői teljesítmény-követelmények alapját képező kiemelt célokról

Tiszavasvári Város Önkormányzata Képviselő-testülete a köztisztviselők jogállásáról szóló módosított és kiegészített 1992. évi XXIII. tv. 34. §-ában foglalt hatáskörében eljárva az alábbi határozatot hozta:

I.) A Képviselő-testület 2012. évben a köztisztviselők teljesítmény-követelményeinek alapját képező kiemelt célokat az alábbiak szerint határozza meg:

1. Valamennyi módosítással érintett rendelet egységes szerkezetbe foglalása és új rendeletként történő megjelenítése az Európai Unió jogharmonizációs rendelkezéseinek figyelembevételével, kiemelt hangsúlyt fektetve a jogszabályszerkesztésről szóló módosított rendelet előírásainak betartására.
2. A helyi adóknál mutatkozó 2011. év végi hátralék állomány csökkentése, továbbá a Képviselő-testület által bevezetett új adónemekre tekintettel (építményadó, magányszemélyek kommunális adója) beérkezett adóbevallások határidőben történő feldolgozása, továbbá a szükséges intézkedések megtétele az adóbevallás benyújtását elmulasztók felkutatása érdekében.
3. A víziközmű társulatoktól átvett érdekeltségi hozzájárulásokból adódó követelések naprakész nyilvántartásának biztosítása, a hátralékos állomány folyamatos csökkentése, az adók módjára történő behajtás hatékonyságának fokozása.
4. Új víziközmű üzemeltetési szerződés megkötése a jogszabály által előírt szolgáltató váltás érdekében.
5. Fokozott figyelem fordítása a központi- és területi források felhasználásában rejlő lehetőségek, akár saját erőből, akár a pályázati lehetőségek kihasználásával, különös tekintettel a városi egészségügyi központ kialakítására, a település csapadékvíz elvezető rendszer rehabilitálására, a strand további fejlesztésére, az oktatási- nevelési intézmények korszerűsítésére, a leszakadó településrészek felzárkóztatására. 
6. A települési szilárd hulladék elhelyezés hosszú távra történő megoldási lehetőségeinek felmérése, valamint a kármentesítési terület és annak létesítménye, műtárgyai üzemeltetésének folyamatos figyelemmel kísérése, illetve az ahhoz szükséges anyagi források előteremtése érdekében a mindenkor indokolt egyeztető tárgyalásokban történő közreműködés.
7. Folyamatos kapcsolattartás a kóbor ebek, illetve veszélyes állatok befogását, az állati eredetű melléktermék elszállítását végző gazdasági társasággal.
8. Az intézményrendszer további racionális, gazdaságos működése érdekében javaslatok kidolgozása, valamint az egyes oktatási intézmények államnak történő átadásából adódó feladatok végrehajtása.

9. A közfoglalkoztatási igények határidőben történő benyújtása.

10. A pályázati lehetőségek folyamatos figyelemmel kísérése, az Önkormányzat rövid és hosszú távú céljainak megfelelő pályázatok határidőben történő benyújtása.

11. Az Önkormányzat 2013. évi munkatervének határidőben történő meghatározása.

12. Új munkahelyek teremtésének elősegítése hazai és külföldi vállalkozók bevonásával is.

13. Államigazgatási intézményi változásokra való megfelelő felkészülés megvalósítása (jogszabályi változások ismerete).

II.)  Felkéri a Polgármestert, hogy a Jegyző esetében állapítsa meg a tárgyévre vonatkozó teljesítménykövetelményeket, értékelje a teljesítményét és az értékelésről tájékoztassa a Képviselő-testületet.

Határidő: 2012. január, december
               Felelős: Dr. Fülöp Erik polgármester

III.) Felkéri a Jegyzőt, hogy mérlegelési jogkörében eljárva, a köztisztviselők munkaköreinek és az önkormányzat kiemelt céljainak figyelembe vételével állapítsa meg a tárgyévre vonatkozóan a köztisztviselőkkel szemben támasztott teljesítmény-követelményeket, s mindezeket alapul véve legkésőbb a tárgyév végéig értékelje a köztisztviselők egyéni munkateljesítményét.

Határidő: 2012. január, december
               Felelős: Bundáné Badics Ildikó jegyző

                   dr. Fülöp Erik                                                 Bundáné Badics Ildikó

                    polgármester                                                                 jegyző

